

**Тайынша ауданы Тайынша қаласының құрамдас бөліктерін атау және қайта атау туралы**

Солтүстік Қазақстан облысы Тайынша аудандық әкімдігінің 2015 жылғы 17 сәуірдегі № 175 қаулысы және Солтүстік Қазақстан облысы Тайынша аудандық мәслихатының 2015 жылғы 17 сәуірдегі N 270 шешімі біріккен қаулылары. Солтүстік Қазақстан облысының Әділет департаментінде 2015 жылғы 30 сәуірде N 3235 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6 бабы 1 тармағының 4) тармақшасына, "Қазақстан Республикасының әкімшілік аумақтық құрылымы туралы" Қазақстан Республикасының 1993 жылғы 8 желтоқсандағы Заңының 12 бабы 5-1) тармақшасына сәйкес Тайынша қаласы тұрғындарының пікірін есепке алып, Солтүстік Қазақстан облыстық ономастикалық комиссияның 2015 жылғы 14 сәуірдегі № 4-3 қорытындысының негізінде Солтүстік Қазақстан облысы Тайынша ауданының әкімдігі **ҚАУЛЫ ЕТЕДІ** және Солтүстік Қазақстан облысы Тайынша ауданының мәслихаты **ШЕШТІ**:  
      1. Тайынша ауданы Тайынша қаласының келесі құрамдас бөліктері:  
      Ленина көшесі Қазақстан Конституциясы көшесіне;  
      50 лет ВЛКСМ көшесі Мағжан Жұмабаев көшесіне;  
      "Октябрьская" алаңы "Достық" алаңына қайта аталсын.  
      2. Қалалық саябаққа "Жеңіс" атауы берілсін.  
      3. Осы бірлескен қаулы мен шешім алғашқы ресми жарияланған күнінен бастап қолданысқа енгізіледі.  
 

|  |  |
| --- | --- |
| *Тайынша ауданының әкімі* | *С. Салтықов* |
| *Солтүстік Қазақстан облысы*   *Тайынша ауданы мәслихаттың*   *хатшысы* | *Қ. Шәріпов* |
| *Солтүстік Қазақстан облысы*   *Тайынша ауданы*   *мәслихатының XXXVII кезектен*   *тыс сессиясының төрағасы* | *Ж. Ғабдуллин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК